**ANALIZA ODGOJNOG PLANA NA KRAJU 1. POLUGODIŠTA ŠK.GOD. 2023./2024.**

*Odgojni plan škole realiziran je u svim segmentima:*

Realizacija odgojnog plana razrednog odjela i plana razrednika:

* satovi razrednika su u potpunosti realizirani – ukupna realizacija iznosi +30 sati
* plan i program razrednika donosi se nakon uočene odgojne situacije u razrednom odjelu i tijekom izvođenja usklađuje se s aktualnim problemima u razrednom odjelu. Razrednici su održali predavanja i radionice iz Kurikuluma međupredmetnih tema te školskog preventivnog programa
* suradnja s roditeljima je ostvarena putem roditeljskih sastanaka (u 1. razredima MŠ i PŠ održana 3, a u ostalim razredima po 2 roditeljska sastanka. Roditelji su na sastancima upoznati s organizacijom i kalendarom rada, , Statutom, Pravilnikom o kriterijima za izricanje pedagoških mjera te Izmjenama Kućnog reda te ostalim važnim pravilnicima; odabrali su predstavnike u Vijeću roditelja, dobili sve važne informacije te informacije o uspjehu i vladanju učenika. Razrednici su na sastancima održali predavanja na teme: „Nikotinske vrećice“, „Energetska pića“ , „Polazak djeteta u školu“, “Nije lako biti roditelj-usponi i padovi“, Odaziv na roditeljske sastanke uglavnom je bio zadovoljavajuć
* individualne konzultacije dobro posjećene (u većoj mjeri nakon roditeljskog sastanka)
* Raspored individualnih konzultacija svakog učitelja je roditeljima dostupan na web stranicama i oglasnoj ploči škole. Treba i dalje poticati roditelje na individualne konzultacije, posebice kod učenika sa slabijim obrazovnim dostignućima i neprimjerenim ponašanjem, ali i kod onih učenika kod kojih nema problema
* roditelji se uključuju putem Vijeća roditelja. Održane su 2 sjednice Vijeća roditelja u Roditelji su na sjednici bili upoznati sa realizacijom GPP za prošlu šk. g., GPP-om i Kurikulumom te Razvojnim planom za tekuću školsku godinu, izvanučioničkom nastavom te izmjena Kućnog reda škole. I dalje je potrebno poticati partnerstvo s roditeljima i njihovo uključivanje u obrazovanje svoje djece, jer zajedničkim kontinuiranim radom mogu ispraviti teškoće

Odgojna situacija u školi:

* održani su roditeljski sastanci gdje su roditelji upoznati s izmjenama Kućnog reda škole, Pravilnikom o kriterijima izricanja pedagoških mjera te kriterijima ocjene vladanja
* pravila ponašanja vidljiva u svakoj učionici
* odgojna situacija u školi je zadovoljavajuća. Kod nekoliko istih učenika učestalo se ponavljaju neprihvatljiva ponašanja, što se rješava u suradnji s predmetnim učiteljima, razrednicima i roditeljima. Po potrebi se uključuje i pedagoška služba
* zbog neprimjerenog ponašanja trojici učenika izrečena je pedagoška mjera Opomene razrednika. Učenike je dalje potrebno pratiti i poticati na modifikaciju neprihvatljivih oblika ponašanja
* pozitivnoj odgojnoj situaciji pridonosi Vijeće učenika. Održana je 1 sjednica Vijeća učenika (jedna u MŠ, jedna u PŠ) na kojima su učenici izabrali predsjednika i zamjenika Vijeća, upoznati su s radom Vijeća učenika, Poslovnikom o radu i Etičkim kodeksom te Školskim kurikulumom i Godišnjim planom i programom škole za tekuću šk. god. te izmjenama Kućnog reda škole. Osim toga, isticala se važnost pravilnog ophođenja sa školskom imovinom, odgovornom ponašanju u prostoru škole i na izvanučioničkoj nastavi te primjerenog odijevanja za školu. Isticana je važnost školskog uspjeha, redovitog učenja i stvaranja pozitivnih socijalnih odnosa. Učenici su iznosili prijedloge za poboljšanje boravka u školi te razgovarali o eventualnim problemima. Krajnji cilj je stvaranje ugodnog školskog ozračja koje poticajno djeluje na učenike, odnosno njihov cjelokupan razvoj.

Analiza uspjeha učenika

* škola broji 203 učenika
* svi učenici su napredovali u skladu sa sposobnostima i uloženim trudom. Pojedini učenici imaju negativnih ocjena, a razlog negativnih ocjena je neredoviti rad kod kuće, nesustavnosti i neodgovornost prema izvršavanju školskih obaveza, nedovoljno ulaganje truda, nerazvijene radne navike - roditelji uključeni, izrađeni planovi ispravljanja ocjena, organizirana vršnjačka pomoć
* u nekim razredima primjetna je polarizacija učenika; s jedne strane su vrlo uspješni učenici koji traže više, a s druge strane oni učenici koji imaju određene teškoće u savladavanju gradiva; nema prosječnih učenika
* kod nekih učenika u razrednoj nastavi javljaju se teškoće u čitanju te se kod njih javljaju i teškoće u razumijevanju gradiva. Također, prisutan je manjak pažnje i koncentracije u nastavnom procesu te je potrebno različitim metodičkim pristupima i načinima rada postignuti fokus.
* slični problemi javljaju se i u predmetnoj nastavi
* učenike je potrebno motivirati za rad i bolje rezultate, poticati, podsjećati i kontrolirati izvršavanje obaveza, a kod onih učenika koji postižu slabije rezultate vrednovati njihov napredak

Izostanci učenika:

* učenici su ukupno izostali 5819 sati - po učeniku je to 28,66 sati ( prošle šk.godine 36,29 sati) – svi izostanci su opravdani
* izostanci učenika su uglavnom bili zbog bolesti, specijalističkih pregleda i natjecanja

Dopunska i dodatna nastava:

* za naprednije učenike i za učenike koji se pripremaju za natjecanja organizirana je dodatna nastava - HJ, M, POV, GEO, BIO, KEM, NJ, EJ
* za učenike koji imaju poteškoće pri usvajanju gradiva organizirana je dopunska nastava – HJ, M, NJ, F, K, POV

Kulturna i javna djelatnost:

* realizirana je prema planu i programu
* učenici su prisustvovali svetoj misi Zaziv Duha Svetoga na početku školske godine
* učenici sudjelovali u obilježavanju prigodnih dana, blagdana te ostalih važnih datuma: Dan općine i župe Mihovljan, Hrvatski Olimpijski dan, Europski dan jezika, Dječji tjedan (Dan bez ocjena), Svjetski dan učitelja, Svjetski dan tablice množenja, Mjesec hrvatske knjige 2023: Svjetski dan kravata, Dane kruha i zahvalnosti za plodove Zemlje, Dan mrtvih, Svjetski dan ljubaznosti, Mjesec borbe protiv ovisnosti, Dan sjećanja na žrtve Vukovara, Međunarodni dan tolerancije, Dan osoba s invaliditetom, Dan sv. Nikole, Božić i Novu godinu.
* održan je Božićni sajam radova učeničke zadruge u OŠ Mihovljan
* održani su integrirano dani povodom Dana kruha i Božića
* izvan škole učenici su bili uključeni u priredbe za Dan općine Novi Golubovec, Dan župe i općine Mihovljan, Gajdaški festival te Božićnu priredbu u Društvenom domu u Mihovljanu
* Božićna priredba održana u prostoru škole PŠ Novi Golubovec
* Općine osigurala darove za Sv. Nikolu
* PROJEKTI:
* u matičnoj i područnoj školi učiteljice razredne nastave i predmetne učiteljice matematike organizirale su Večer matematike
* obilježen Međunarodni dan tablice množenja
* učenici 1. razreda sudjelovali u projektu Medni dan, predstavnik PU održao predavanje na temu Sigurno u prometu te su s njim posjetili Općinu
* učenici 2. razreda sudjelovali u projektu Jumicar
* Mjesec hrvatske knjige obilježen je sljedećim aktivnostima:

- Mali školski Interliber – posjetili ga i polaznici dječjeg vrtića Miholjček, uz to posjetili i školsku knjižnicu

- susret s književnicima ( Melita Rundek i Josipa Kocman)

- Nacionalni kviz za poticanje čitanja 2023.: „Pronađeni u prijevodu“

* Škola plivanja održana za učenike 4. razreda matične i područne škole
* svi su učenici uključeni u projekt Školska shema i Škole za Afriku
* uključili smo se u projekte „Baltazar “ te „Pomoćnik i ja zajedno“ preko kojih su osigurani pomoćnici u nastavi za 3 učenika
* učenici su sudjelovali u humanitarnim akcijama: “Solidarnost na djelu“, akciji Hrvatskog Caritasa „Za 1000 radosti”, projektu humanitarnog karaktera „Škole za Afriku“ te prikupljanju potrepština za socijalnu samoposlugu u Vukovaru; 10 učenika slabijeg imovinskog stanja prijavili smo za humanitarnu akciju Udruge sv. Ana Lobor „Božićna vila”; 4 obitelji darovali smo božićnim paketom prehrambeno-higijenskih potrepština.
* održana (futsal, rukomet, kros, šah), Nacionalnom kvizu za poticanje čitanja, Međunarodno natjecanje iz informatike i računalnog razmišljanja „DABAR” , MAT liga, SUDOKU.

Izvanučionička nastava:

* realizirana je prema planu i programu, osim razredna nastava u PŠ Novi Golubovec- manje izmjene zbog loših vremenskih uvjeta
* Mihovljan: 1.-4. razred – Varaždin (kino predstava, Muzej kukaca, šetnja središtem grada i upoznavanje znamenitosti, obilazak groblja) te 5.-8. razred – PP Papuk (park šuma Jankovac, kuća Panonskog mora, Geo infocentar u Voćinu)
* Novi Golubovec: 1.-4. razredi – Posjet Zagrebu i Krapini ( U Zagrebu kazališna predstava –Djevojčica sa šibicama u kazalištu Žar ptica, umjesto ZOO zbog nepovoljnih vremenskih uvjeta posjet Muzeju Oldtimera u Krapini, ručak u Mc Donaldsu) te 5.-8. razred – Zagreb (Kazalište Trešnja, predstava „Dražen“ i obilazak Tehničkog muzeja – Nikola Tesla, ručak u McDonald's – u)
* učenici 8. razreda matične i područne škole sudjelovali u izvanučioničkoj nastavi u Vukovaru

Uređenje životne i radne sredine

* ukupno 155 sati društveno korisnog rada
* kontinuirano se uređuju učionice i panoi u razredu te prostor van učionica tijekom cijele godine; kontinuirano se uređuje okoliš škole
* društveno koristan rad je realiziran putem akcije crvenog križa „Solidarnost na djelu“, skupljanja namirnica za socijalnu samoposlugu u Vukovaru te poslovima uređenja učionice te radovima na okolišu škole

Zdravstvena i socijalna zaštita:

* kontinuirano se vodi briga o zdravlju kroz predavanja na satovima razrednika – razvijanje redovitih higijenskih navila, pravilna prehrana, važnost kretanja
* za učenike 1. razreda održano je predavanje policijskog službenika o prometnoj kulturi
* za učenike 1. razreda i učenike 8. razreda provedena su obavezna cijepljenja u dogovoru sa školskim liječnikom (DiTePolio);
* učenici 5.- 8. razreda su uz suglasnost roditelja primili i prvu dozu cjepiva za HPV
* u školskoj kuhinji hrane se svi učenici- sredstva osigurana od strane MZO-a
* treba inzistirati na školskoj prehrani zbog važnosti doručka, toplog obroka te napitka
* učenici koji ostvaruju pravo na pomoćnika u nastavi uključeni su u projekt „Baltazar“ (KZŽ) te „Pomoćnik i ja zajedno“ (Udruga Sv. Ana Lobor)
* 197 učenika je osigurano, dakle 6 učenika nije osigurano prema odluci roditelja
* za učenike je organiziran prijevoz, ukupno 155 učenika putnika

Izvannastavne i izvanškolske aktivnosti:

* gotovo svi učenici su uključeni u izvannastavne aktivnosti koje se održavaju kontinuirano, uglavnom 5. i 6.sat u razrednoj nastavi te 7. sat u predmetnoj nastavi
* što se tiče izvanškolskih aktivnosti, učenici su uključeni u KUD-ove (folklor), DVD, nogometne škole , glazbene škole, Udrugu Toccata, škole stranih jezika, Građanski odgoj i obrazovanje, Vježbaonicu, mažoretkinje, plivanje i ŠRD

Mjere za poboljšanje uspjeha:

ODGOJ

* upućivati učenike na poštivanje razrednih pravila i pravila ponašanja tijekom boravka u školi kao i tijekom izvođenja izvanučioničke nastave
* poticati osobnu i društvenu odgovornost učenika; isticati da sami odgovaramo za vlastito ponašanje. Osobno i društveno odgovoran učenik – samostalan, „ne pada“ po vršnjački pritisak, uspješan u izvršavanju obaveza te razvija pozitivne socijalne odnose
* razvijati razredno zajedništvo, komunikacijske vještine i strategije nenasilnog rješavanja sukoba
* poticati toleranciju, poštivanje različitosti, pružanje pomoći drugima te razvijati empatično ponašanje
* kontinuirano upozoravati na pravila ponašanja na internetu (pogotovo na društvenim mrežama i aplikacijama za komunikaciju) te opomenuti učestalo korištenje mobitela u prostorima škole

OBRAZOVANJE

* poticati sustavan i kontinuiran rad, razvijanje radnih navika i izvršavanje školskih obaveza te nadoknađivanje gradiva i ispravljanje negativnih ocjena
* poticati timski rad, suradničko učenje, projektnu nastavu
* razvijati finu motoriku i usmjeravanje pažnje kod učenika (posebno učenika razredne nastave)
* stvoriti poticajno razredno ozračje u kojima se učenik potiče na aktivnost, a ne u kojem je pasivan i u kojem se boji dati odgovor zbog straha od ismijavanja drugih
* nastaviti organizirati DOP nastavu za učenike s teškoćama u svladavanju nastavnog gradiva
* osvijestiti odgovornost za vlastiti uspjeh te poticati želju za ostvarivanjem što boljeg uspjeha i stjecanjem novih znanja
* kod učenika s teškoćama vrednovati napredak